text: Gense nyhedsudsendelsen fra Seest-katastrofen
  03 november 2014 kl. 16.25
  TV SYDs nyhedsudsendelse fra den 3. november 2004 har ikke været i vort arkiv i årevis. Men nu er den genskabt, og du kan se den igen her.
  
  TV SYD lå den gang i Seest kun 750 meter fra fyrværkeri-lageret. Og vi var faktisk på stedet, før brandbilerne ankom.
  Den store eksplosion kl. 17.42 blev filmet fra taget af tv-stationens garage på El-vej i Seest.
  På grund af TV 2 Danmarks dækning af det amerikanske præsidentvalg havde TV SYD kun otte minutters nyhedsudsendelse kl. 19,30. Og udsendelsen kl. 22.15 var på ca. 10 minutter, som udelukkende handlede om Seest.
  I øvrigt fik både DR og TV 2 Danmark efterfølgende kritik af, at de først sent fik "øje" for ulykken i Seest - netop på grund af dækningen af det amerikanske præsidentvalg.
  Her på www.tvsyd.dk/seest kan du også se nyhedsudsendelsen fra den 4. november og hele vores øvrige dækning de næste dage.
  Og her nedenfor kan du også se en reportage om en lignende ulykke nogle år tidligere i Holland. Udsendelsen, der er produceret af TV SYD, er tekstet på engelsk, undtagen i interviews, som er lavet på engelsk.
  
  